Държавен вестник, бр. 69, 2010 г., стр. 27

БРОЙ  69	
Д Ъ Р Ж А В Е Н  В Е С Т Н И К 	
СТР.  27  
ефект. Отстраняването на замърсяванията чрез 
почистване намалява биотовара върху обектите, 
което е предпоставка за качествено извършване 
на последващите етапи на деконтаминацията 
(дезинфекция и стерилизация).
В медицинската практика замърсяванията 
най-често съдържат субстанции от:
а) пациенти: кръв, фибрин, мукозни секрети, 
екскрети, остатъци от тъкани, микроорганизми;
б) лекарствени продукти, мехлеми, гелове, 
контрастни вещества, превързочни материали 
и др.
13.1.1. Почистването осигурява нецелево 
редуциране на микроорганизмите. Преди де­
зинфекция и стерилизация задължително се 
почистват всички инструменти и апаратура. 
Само в извънредни ситуации (напр. пациенти с 
особено опасни инфекции, ако липсват необхо­
димите лични прадпазни средства и т.н.) с оглед 
защита на персонала се допуска предварително 
обеззаразяване (най-често дезинфекция) преди 
почистването.
13.1.2. След употреба и преди органичните 
материи да засъхнат, видимото замърсяване се 
отстранява чрез измиване. 
13.1.3. От основно значение в лечебните 
заведения е почистването на медицинските 
изделия (инструменти и други инвазивни и 
неинвазивни пособия). Задължително се по­
чистват всички повърхности на инструмента/
медицинската апаратура, включително всички 
канали и кухини.
13.2. Ръчно почистване. 
13.2.1. Използват се следните методи:
а) за медицински инструментариум, апа­
ратура и други изделия: потапяне, потапяне с 
механична помощ (четки, гъби др.), водоструйно 
почистване с воден пистолет, изстъргване;
б) за повърхности: забърсване.
13.2.2. Ръчното почистване включва задъл­
жително следните процедури:
13.2.2.1. Винаги преди започване на работа се 
поставят личните предпазни средства (защитна 
престилка, дебели гумени ръкавици, защита за 
очите, маска за устата и/или маска за лицето).
13.2.2.2. Видимо замърсената част на инстру­
мента се почиства чрез изплакване с хладка 
вода (15 – 18°С).
13.2.2.3. Инструментът се разглобява изцяло 
и всичките му части се накисват в разтвор на 
детергент с разлагащи, антикорозивни, антиаб­
разивни свойства, който не образува много пяна 
и се изплаква лесно, или при необходимост се 
използват ензимни почистващи средства.
13.2.2.4. Проверява се дали видимото замър­
сяване е отстранено от инструмента, като се 
спазват указанията на производителя.
13.2.2.5. С оглед максималното щадене и 
съхранение след същинското почистване и 
дезинфекция на медицинските инструменти се 
препоръчва те да бъдат изплаквани с деминера­
лизирана (дестилирана) вода, която се получава 
в системи за дейонизация или обратна осмоза.
13.2.2.6. Инструментът се подсушава с не­
мъхеста (микрофибърна) кърпа или за пред­
почитане със сгъстен въздух. 
13.2.2.7. Извършва се окончателна визуална 
инспекция.
13.2.3. От съществено значение е точност­
та на дозирането на почистващите средства, 
поради което се препоръчва използването на 
автоматични смесителни устройства.
13.2.4. За почистване на медицински изделия 
(фиброоптични инструменти и други изделия), 
при които визуалният контрол на качеството 
на почистването е затруднен, се използват 
ензимни препарати. 
13.2.5. След употреба пособията за почист­
ване  (четки, гъби и др.) се дезинфектират и 
подсушават.
13.3. Автоматизирано почистване (и дезин­
фекция). Извършва се в специални миялни 
или комбинирани машини за миене и дезин­
фекция (МДМ) и се предпочита винаги когато 
е възможно и независимо от предварителната 
подготовка чрез ръчно (грубо) почистване. 
13.3.1. Автоматизираното почистване намаля­
ва риска за персонала и е рентабилно, защото 
редуцира ръчния труд и щади инструментите. 
13.3.2. Само процесите при автоматизираната 
деконтаминация се поддават на валидиране, с 
което се гарантира необходимото качество и 
безопасност за персонала, пациентите и трети 
лица.
13.3.3. Автоматизирано почистване с ултра­
звук. Машинно почистване чрез ултразвук и 
пулсова иригация (нагнетяване на водна струя), 
комбинирани с действието на ензимен препарат, 
се препоръчва в случаите, когато визуалният 
контрол на резултата от почистването е затруд­
нен или невъзможен, например полукритични и 
критични инструменти с повишени изисквания 
към обработката (раздел XXI), при инструменти 
с множество миниатюрни повърхности, вдлъб­
натини, жлебове, кухини и лумени. 
13.3.4. Въздействието на ултразвука не оси­
гурява дезинфекция на инструментите. Някои 
машини позволяват интегриране на процесите 
на ултразвуково почистване и химична дезин­
фекция. 
13.3.5. Ултразвуковите почистващи устрой­
ства не са подходящи за почистване на пласт­
масови изделия, гъвкави ендоскопи, оптика, 
моторни и компресорни системи, два или повече 
различни метала, някои стъклени инструменти, 
спринцовки и лещи. 
13.3.6. Препоръчва се използване на течни 
препарати за почистване. При силно замърсен 
инструментариум се препоръчва използването на 
алкални детергенти, които обаче са по-агресивни 
спрямо инструментите. За по-добро отмиване 
на остатъците от алкалния детергент в първата